Það er rétt hjá Ólafi að nafnvirði útlána innlánsstofnana jókst mikið á þessum árum , enda verðbólgan mikil , einkum eftir 1973 . Þetta með „ ofgnótt lánsfjár “ á þessum árum er hins vegar ekki alveg í samræmi við löngu biðraðirnar eftir viðtölum við bankastjóra eða þá staðreynd að raunvirði útlánanna minnkaði og virði þeirra sem hlutfall af landsframleiðslu sömu leiðis eins og sést á meðfylgjandi mynd . Ég var auðvitað að ræða þá miklu lækkun útlánanna eftir 1973 sem myndin sýnir . Þegar horft er á hagtölur á tímum mikillar verðbólgu er mikilvægt að gera sér grein fyrir áhrifum verðbólgunnar . Þróun stærðanna á föstu verðlagi segir mun meira um efnahagsframvinduna en þróun nafnverðsins sem segir oft ekkert annað en að það var mikil verðbólga . Tökum sem dæmi þróun launa í fjármálakreppunni . Ég held að laun hafi lækkað um 11,0% á árunum 2008 og 2009 . Ætli Ólafur finni það ekki út að þetta sé líka alrangt því samkvæmt launavísitölu Hagstofunnar hækkuðu nafnlaun um 12,4% á þessum árum . Ég held að 11,0% lækkun raunlaunanna , sem fæst með því að staðvirða launavísitöluna með vísitölu neysluverðs , segi mun meira um þróun launa á þessum tíma en hækkun nafnlaunanna . Keynes taldi að fólk væri oft haldið því sem hann kallaði peningaglýju ( e. moneyillusion ) sem merkir að fólk áttar sig ekki á að nafnbreytingar stærða , t.d. launa , eru ekki það sama og raunbreytingar . Hann taldi að ef nafnlaun hækka um 3% sé fólk ánægðara þótt verðlag hækki líka um 3% en ef launin eru óbreytt og verðlag líka . Hann taldi að fólki væri sérstaklega illa við lækkun nafnlauna jafnvel þótt einhverjir hagfræðingar reyndu , kannski með réttu , að telja því trú um að raunlaunin myndu standa í stað vegna lækkunar verðlags . Auglýsing Peningaglýjan og tregbreytanleiki verðs og einkum launa var það sem Keynes notaði til að útskýra hvers vegna breyting í framboði peninga hefði ekki einungis áhrif á verðlag heldur líka á raunstærðir , en á þessum tíma héldu „ klassísku “ ( e. „ classics “ ) hagfræðingarnir því fram að peningastjórnun hefði einungis áhrif á verðlag . Ég hef ekki hugmynd um af hverju Ólafur vill endilega að ég sé sömu skoðunar og „ klassísku “ hagfræðingarnir sem Keynes reifst við fyrir tæpri öld . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .